
ประกาศองค์การบริหารส่วนตำบลเทพราช
เรื่อง     รายชื่อผู้มีสิทธิเข้ารับการสอบคัดเลือกเพื่อแต่งตั้งพนักงานส่วนตำบล
ให้ดำรงตำแหน่งบริหารต่างสายงานและตำแหน่งผู้ปฏิบัติงานให้ดำรงตำแหน่ง
ผู้บริหารของ องค์การบริหารส่วนตำบลเทพราช อำเภอสิชล  จังหวัดนครศรีธรรมราช
……………………………………

ตาม ประกาศองค์การบริหารส่วนตำบลเทพราช  ลงวันที่  ๑๘  ตุลาคม  ๒๕๕๓  ได้ประกาศรับสมัครสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงานในตำแหน่งรองปลัดองค์การบริหารส่วนตำบล (นักบริหารงานองค์การบริหารส่วนตำบล ระดับ ๖) และแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหารในตำแหน่งหัวหน้าสำนักงานปลัดองค์การบริหารส่วนตำบลเทพราช(นักบริหารงานทั่วไป ๖)  สังกัดองค์การบริหารส่วนตำบลเทพราช อำเภอสิชล  จังหวัดนครศรีธรรมราช ระหว่างวันที่  ๒ – ๑๘ พฤศจิกายน ๒๕๕๓  ณ  ที่ทำการองค์การบริหารส่วนตำบลเทพราช  
                                บัดนี้ การสมัครสอบคัดเลือกได้เสร็จสิ้นลงแล้ว อาศัยอำนาจตามข้อ ๙๔ แห่งประกาศ ก.อบต.จังหวัดนครศรีธรรมราช เรื่อง หลักเกณฑ์และเงื่อนไขเกี่ยวการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ รวมทั้งฉบับที่แก้ไขเพิ่มเติม  จึงประกาศรายชื่อผู้มีสิทธิเข้ารับการสอบคัดเลือก  ตามบัญชีรายชื่อแนบท้ายประกาศนี้
ทั้งนี้ การตรวจสอบคุณสมบัติรวมทั้งเงื่อนไขในการสมัครสอบ  และการประกาศรายชื่อผู้มี
สิทธิสอบข้างต้นได้ตรวจสอบเอกสารตามข้อเท็จจริงที่ผู้สมัครสอบได้ยื่น และรับรองตนเองในใบสมัครสอบว่าเป็นผู้มีคุณสมบัติครบถ้วนตามประกาศรับสมัครสอบ ดังนั้น หากปรากฏภายหลังว่าผู้สมัครสอบรายใด มีคุณสมบัติไม่ตรงตามประกาศรับสมัครสอบ  จะถือว่าผู้สมัครสอบรายนั้นเป็นผู้ไม่มีสิทธิเข้าสอบ และเป็นผู้ขาดคุณสมบัติในการสอบคัดเลือกฯ ครั้งนี้
 จึงประกาศให้ทราบโดยทั่วกัน
ประกาศ  ณ  วันที่  ๒๙  พฤศจิกายน พ.ศ. ๒๕๕๓


     ทวีโชค  สมเก่า
(นายทวีโชค  สมเก่า)
นายกองค์การบริหารส่วนตำบลเทพราช
บัญชีรายชื่อผู้มีสิทธิเข้ารับการสอบคัดเลือกเพื่อแต่งตั้งพนักงานส่วนตำบล

